জাতীয় টিকা কার্যক্রম হলো নেপালের প্রথমে গুরুত্ব পাওয়া কার্যক্রম। সেই শুরুর সময় থেকে এখনও পর্যন্ত এটি একটি প্রতিষ্ঠিত ও সফলভাবে পরিচালিত একটি কার্যক্রম। টিকা কার্যক্রম সেবা যেকোন ক্লিনিক বা হাসপাতাল, স্বাস্থ্যকেন্দ্র, চলমান ও বিস্তৃত ক্লিনিক, বেসরকারি প্রতিষ্ঠান ও বেসরকারি ক্লিনিকে সম্পূর্ণ বিনামূলে সরবরাহ করা হয়। সরকার বিভিন্ন হাসপাতাল, বেসরকারি প্রতিষ্ঠান ও নার্সিং হোমগুলোতে একদম বিনামূল্যে বিভিন্ন ভ্যাকসিন ও টিকা সরবরাহ করে থাকে। মোট জনসংখ্যার সকল বয়সের ৯৭% মানুষের কাছে সমানভাবে, বিনামূল্যে এটি পৌঁছে দিয়ে নেপাল স্বাস্থ্যখাতে সফলভাবে স্বীকৃতি লাভ করেছে। এছাড়াও গত ১৫ বছরের উন্নতির ধারা থেকে এই কার্যক্রমগুলোর ইতিবাচক সম্ভাবনা খুব সহজেই প্রত্যক্ষ করা যায়। ২০১৪ ও ২০১৫ সালে আরো দুইটি ভ্যাকসিন যথাক্রমে পোলিও (আইপিভি) ও নিউমোনিয়া (পিসিভি) নেপালে প্রদান করা হয়। নেপালের ৬টি বিভাগের প্রায় ৯৯.৯% অংশ এর আওতায় আছে। এর ফলশ্রুতিতে ২০১৪ সালের ২৭ মার্চ নেপালকে পোলিওমুক্ত দেশ হিসেবে ঘোষণা করা হয়। গর্ভবতী মায়েদের টিটেনাস সেই ২০০৫ সালেই দূর হয়েছে এবং জাপানি এনকেফালাইটিস নিয়ন্ত্রণের পর্যায়ে আছে। নেপালে ২০১৯ সালের মধ্যে হাম প্রতিরোধের লক্ষ্য হাতে নিয়েছে। শুধুমাত্র নেপালের ১% শিশুরা কোনো প্রকার ভ্যাকসিন কার্যক্রমের আওতার বাইরে আছে।

পাঁচ বছরের কমবয়সী শিশুর পুষ্টি
প্রত্যাশিত গড় আয়ু
টিকা কার্যক্রম
মানসিক স্বাস্থ্য